Mrijestilište ukljeve na Skadarskom jezeru
<s>Mrijestilište ukljeve na Skadarskom jezeru ja naziv zaštićenog područja u Crnoj Gori, kao dio Nacionalnog parka Skadarsko jezero, čiji sliv se odlikuje velikom brojnošću ribljih vrsta.</s>

<s>Granice Nacionalnog parka „Skadarsko jezero“, utvrđene čl.12.</s><s>Zakona o nacionalnim parkovima („Sl. list RCG“, br. 47/91), obuhvataju oko 400 km², odnosno 254 km² ha vodenih površina (slobodnih voda i flotantne vegetacije) i 146 km² obodnog kopna i močvara, koji pripadaju teritorijama opština Podgorica, Cetinje i Bar.</s>

<s>Prema listi rilbljih vrsta koje naseljavaju sistem Skadarskog jezera, u ovim vodenim ekosistemima živi 17 familija, 38 rodova i 45 vrsta.</s><s>Ovaj iblji resurs predstavlja više od 95 % ukupnog slatkovodnog ribarstva u Crnoj Gori.</s><s>Po bioprodukciji i ribljoj masi Skadarsko jezero je daleko od drugih karstnih jezera na Balkanu.</s><s>Na osnovu statističkih podataka o godišnjem ulovu, produkcija ribe na jezeru iznosi 80kg/ha (8 t/km2).</s><s>Studije pokazuju da najmanje 300 porodica direktno ekonomski zavisi od ribe kao glavnog resursa i izvora prihoda.</s><s>Još 300 porodica indirektno zavise od ribarstva, tako da je realna procjena da oko 600 porodica zavise od ribe kao glavnog izvora pihoda.</s><s>Čitava ekonomija bazirana na ribi kao glavnom resursu (ribarstvo, obrada ribe, restorani, sportsko pecanje) vrijedi najmanje 4 250 000€ na godišnjem nivou.</s>

<s>Zbog raznih antropogenih uticaja smanjuje se i broj i brojnost vrsta.</s><s>Smanjenje brojnosti nekih vrsta imalo je za posledicu i iščezavanje sa pojedinih lokaliteta, što je slučaj sa jesetrama i glavaticom.</s><s>Smanjenje brojnosti populacija najviše je izraženo kod ekonomski važnih vrsta.</s><s>Na ovo smanjenje najviše je uticala degradacija životne sredine i nekontrolisani lov.</s>

<s>Ukljeva 
Ukljeva (Alburnus alburnus alborella) je endemska vrsta za sistem Ohrid-Skadar, Neretvu i Krku pa je Skadarsko jezero 1/3 od njenog areala.</s><s>Vrsta je od izuzetnog značaja za ribarstvo na Skadarskom jezeru i predstavlja više od polovine ulova na godišjem nivou.</s><s>Stanovnici priobalja kroz istoriju se bave ribolovom.</s><s>Glavni plijen su uvijek bili i do dan danas ostali dva stalna stanovnika jezera – šaran (šaran ili krap sa crnogorske, ili krapi – sa albanske strane) i ukljeva (crnogorski naziv, ili gjuca – albanski)</s>

<s>Proučavajući ishranu kod ukljeve iz Skadarskog jezera, rezultati objavljeni 1965., analiziran je kvalitativni i kvantitativni sastav u crijevnom traktu.</s><s>Konstatovano je da se ukljeva tokom zimskog perioda vrlo malo hrani.</s><s>Tokom ostalih perioda godine u ishrani su najzastupljeniji planktonski račići.</s><s>Pored njih zastupljene su i alge.</s><s>Vrste iz grupe Insecta su nalaženi samo sporadično.</s><s>Bentoski organizmi nisu nađeni.</s><s>Ovi rezultati su posredno dali odgovor i o drugim aspektima njene ekologije, a time i o mogućnostima koričćenja u Skadarskom jezeru.</s>

<s>Vremenom je došlo do prorijeđivanja i ukljeve, posebno zbog ulova velikih količina mlađi u toku zimskog perioda.</s><s>U toku zimske lovne sezone 1992/93. godine ulovljena je tako velika količina mlađi, da se posljedice osjećaju još uvijek.</s><s>Procijenjeno je da je u tom periodu ulovljeno preko 15.000 kg jednogodišnje mlađi prosječne težine 3-5 grama ili oko 3,5 miliona jedinki.</s><s>Poznato je da se ukljeva normalno lovi kada poraste 30-40 grama i da tu težinu dostiže za 3-4 godine, pa je jasno za koju je količinu ribe jezero osiromašeno.</s><s>Slična situacija ponovila se i iduće godine.</s><s>Time je mogućnost ulova ove, u Skadarskom jezeru najbrojnije vrste, opao na manje od 200 tona godišnje.</s>

<s>Reference</s>

<s>Rezervati prirode u Crnoj Gori</s>

